ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk228967793]- privind desființarea Unității de Asistenţă Medico–Socială Boldeşti-Scăeni şi inițierea procedurilor de înființare a unei unități sanitare publice cu paturi de îngrijiri paliative 

[bookmark: _Hlk190248349]Analizând proiectul de hotărâre înregistrat sub nr. 51/5.05.2026 privind desființarea Unității de Asistenţă Medico–Socială Boldeşti-Scăeni şi inițierea procedurilor de înființare a unei unități sanitare publice cu paturi de îngrijiri paliative, inițiat de primarul orașului Boldești-Scăeni;
Având în vedere:
-  referatul de aprobare, înregistrat sub nr. 7129/5.05.2026;
- raportul de specialitate întocmit de directorul Direcției de Asistență Socială, înregistrat sub nr. 7130/5.05.2026;
- răspunsul Direcției Managementului Resurselor Umane şi Structuri Sanitare- Compartimentul Structuri Sanitare din cadrul Ministerului Sănătății nr. AFR 7445/DMRUSS 4528/20.10.2025;
- adresa Ministerului Dezvoltării, Lucrărilor Publice şi Administrație, înregistrată la sediul Primăriei cu nr. 6777/29.04.2026;
- O.M.S. nr.253/2018 pentru aprobarea Regulamentului de organizare, funcționare şi autorizare a serviciilor de îngrijiri paliative , cu modificările şi completările ulterioare;
- O.M.S. nr.914/2006,  pentru aprobarea normelor privind condiţiile pe care trebuie să le îndeplinească un spital în vederea obținerii autorizației sanitare de funcționare cu modificările si completările ulterioare;
- O.M.S. nr.5741/2024 pentru aprobarea metodologiilor privind avizarea înființării, desființării spitalelor private, precum şi avizarea structurii organizatorice, reorganizării, schimbării sediului şi a denumirilor spitalelor publice şi private;
- Hotărârea Consiliului Local nr. 39 din 17.06.2003 privind înființarea Unității de Asistenţă Medico-Socială Boldeşti-Scăeni;
- Strategia Națională de Sănătate pentru perioada 2023- 2030 “Pentru sănătate, împreună”, aprobată prin H.G. nr. 1004/2023;
[bookmark: _Hlk188602549]- O.G. nr. 70/2002 privind administrarea unităților sanitare publice de interes județean şi local, cu modificările şi completările ulterioare;
- Legea nr. 95/2006 privind reforma în domeniul sănătății, republicată;
- avizul secretarului general, înregistrat sub nr.7131/5.05.2026;
	- avizul  comisiilor de specialitate ale consiliului local;
În temeiul dispozițiilor art. 129 alin. (2) lit.  a) şi d),alin.(3) lit. c) si e) alin. (7) lit. b) şi c), art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al orașului Boldeşti-Scăeni, întrunit în ședința publică extraordinară convocată de îndată în data de 12.05.2026, adoptă prezenta hotărâre:


[bookmark: _Hlk228807398]	Art.1. Se aproba desființarea Unității de Asistență Medico-Socială Boldești-Scăeni, județul Prahova, cu sediul în oraşul Boldeşti-Scăeni, Calea Unirii, nr. 56, județul Prahova, din subordinea Consiliului Local Boldeşti-Scăeni, județul Prahova.
	Art.2. Se aproba inițierea procedurilor legale de înființare a Spitalul de Îngrijiri Paliative Boldeşti-Scăeni, județul Prahova, cu sediul în oraşul Boldeşti-Scăeni, Calea Unirii, nr. 56, județul Prahova, în subordinea Consiliului Local Boldeşti-Scăeni, județul Prahova, unitate sanitară publică cu paturi.
	Art.3. Desființarea Unității de Asistență Medico-Socială Boldești-Scăeni se face începând cu data publicării în Monitorul Oficial al României a hotărârii de înființare a „Spitalului de Îngrijiri Paliative Boldeşti-Scăeni”.
Art.4. Se împuternicește Primarul orașului Boldești-Scăeni să semneze documentele necesare înființării/desființării unității.
Art.5. Pe data prezentei, Hotărârea Consiliului Local nr. 172/18.12.2025 îşi încetează aplicabilitatea.
        Art.6. Prezenta hotărâre se comunică Instituției Prefectului - Județul Prahova, în vederea inițierii proiectului de Hotărâre de Guvern.
	Art.7. Prezenta hotărâre se comunică Unității de Asistenţă Medico-Socială Boldeşti-Scăeni şi se aduce la cunoștință publică prin publicarea pe pagina de internet boldesti-scaeni.ro, în secțiunea Monitorul Oficial Local.

    TĂNĂSESCU STELIAN-HORAȚIU

